Droguri în valoare de 839 de milioane de dolari, incendiate de autoritățile din Myanmar.
Autoritățile din țara asiatiacă Myanmar au distrus droguri confiscate în valoare de 839 de milioane de dolari. Evenimentul a fost organizat cu ocazia Zilei internaționale împotriva abuzului și traficului ilicit de droguri. Într-o perioadă de aproximativ 6 săptămâni, autoritățile au confiscat în jur de 18 tone de droguri, scrie ABC News.
Autoritățile din Myanmar, țara asiatică considerată cea mai mare sursă de metamfetamină la nivel mondial, au distrus droguri confiscate în valoare de 839 de milioane de dolari. Evenimentul a fost organizat cu ocazia Zilei internaționale împotriva abuzului și traficului ilicit de droguri.Tonele de droguri au fost adunate într-o piață din Myanmar, acolo autoritățile le-au dat foc. În fiecare an, la 26 iunie este marcată Ziua internațională împotriva abuzului și traficului ilicit de droguri, care este menită să crească gradul de conștientizare privind problema majoră pe care o reprezintă drogurile pentru societate.La mijlocul lunii mai, poliția din Myanmar a efectuat o captură de droguri imensă, cea mai mare făcută vreodată în Asia de Sud-Est.Peste 200 de milioane de pastile de metamfetamină, 500 de kilograme de cristale de metamfetamină și 300 de kilograme de heroină au fost descoperite în timpul unor raiduri în statul Shan. Kilogramul de cristale de metamfetamină este evaluat pe stradă la 150.000 de dolari.